**Vincent Praplan** (s. 10. kesäkuuta 1994 Sierre, Sveitsi) on sveitsiläinen jääkiekkoilija, joka pelaa NLA-joukkue SC Bernissä. Praplan on pelipaikaltaan keskushyökkääjä, mutta hän osaa pelata myös laidassa. Praplan laukoo oikealta.

Ura
---

### Seuraura

Praplan on HC Sierren kasvatti. Hän siirtyi 14-vuotiaana EHC Vispiin kaudeksi 2008–2009, jolloin Praplan voitti tehoilla 40+40=80 koko Sveitsin alle 15-vuotiaiden Top Mini -sarjan syöttöpörssin ja sijoittui pistepörssissä toiseksi edellään vain SC Langenthalin Julian Schmutz. Seuraavaksi kaudeksi 2009–2010 hän siirtyi EHC Klotenin U17-junioreihin. Praplan voitti joukkueen sisäisen piste- ja maalipörssin tehoilla 26+21=47, joilla hän sijoittui koko Elite Novizenin pistepörssissä kolmanneksi. Kaudella 2012–2013 Praplan voitti koko Elite Jr. A:n piste- ja maalipörssin tehoilla 33+29=62. Hän jakoi tehoilla 8+4=12 myös sarjan pudotuspelien pistepörssin voiton GCK Lionsin Mike Künzlen ja SC Bernin Julian Schmutzin kanssa sekä maalipörssin voiton GCK Lionsin Sandro Zanggerin kanssa. Proplan debytoi kauden aikana myös Kloten Flyersin miesten joukkueessa National league A:ssa, jossa hän pelasi viisi runkosarja- ja kolme playout-ottelua ilman tehopisteitä. Proplan teki NLA-debyyttinsä 1. joulukuuta 2012 HC Ambrì-Piottaa vastaan.

OHL-joukkue North Bay Battalion varasi Praplanin 92. pelaajana CHL:n varaustilaisuudessa 2013. Hän siirtyi joukkueeseen kaudeksi 2013–2014. Praplan jakoi tehoilla 19+34=53 Battalionin sisäisen syöttöpörssin voiton Barclay Goodrow'n kanssa ja oli joukkueen toiseksi paras pistemies hänen jälkeensä. Praplan eteni Battalionin kanssa aina J. Ross Robertson Cup -finaaleihin saakka, mutta mestaruuden vei kuitenkin Guelph Storm otteluvoitoin 4–1.

Kaudeksi 2014–2015 Praplan palasi Kloten Flyersin NLA-joukkueeseen. Hänen varsinainen tulokaskautensa toi 46 runkosarja- ja kuudessa playout/karsintasarjan ottelussa tehot 4+4=8. Mestarien liigassa Praplan teki viidessä ottelussa kolme maalia, joilla hän oli Klotenin paras maalintekijä ja jakoi sisäisen pistepörssin voiton Peter Guggisbergin kanssa. Praplan jakoi myös joukkueen sisäisen tehotilaston voiton Edson Harlacherin kanssa lukemalla +1. Hän avasi pääsarjauransa maalitilin heti kahdella osumalla Mestarien liigan avausottelussa 22. elokuuta 2014 vieraissa ruotsalaista HV71:tä vastaan. Ensimmäisen NLA-maalinsa Praplan teki runkosarjan viidennellä kierroksella 20. syyskuuta 2014 vieraissa SC Berniä vastaan.

Kaudella 2015–2016 hän oli NLA:n runkosarjassa tehoilla 18+15=33 Klotenin paras maalintekijä ja kolmanneksi paras pistemies. Praplan voitti myös joukkueen sisäisen tehotilaston lukemalla +10. Kaudella 2016–2017 hän oli Klotenin paras syöttäjä ja kolmanneksi paras pistemies tehoilla 15+27=42. Sveitsin Cupissa Praplan oli joukkueen paras pistemies, maalintekijä ja syöttäjä tehoilla 3+3=6. Turnaus päättyi Klotenin voittoon. Elokuussa 2017 hän teki joukkueen kanssa kaksivuotisen jatkosopimuksen.

Kesällä 2017 NHL-varaamaton Praplan osallistui Chicago Blackhawksin kehitysleirille. Samana syksynä hän osallistui myös San Jose Sharksin harjoitusleirille. Kaudella 2017–2018, 2. helmikuuta 2018 Genève-Servette HC:tä vastaan Praplan onnistui tekemään ilmaveivimaalin. Hän jakoi tehoilla 15+24=39 Klotenin sisäisen piste-, maali- ja syöttöpörssin voiton Denis Hollensteinin kanssa.

Maaliskuussa 2018 Praplan teki vuoden mittaisen ja 925 000 dollarin arvoisen NHL-tulokassopimuksen San Jose Sharksin kanssa. Syksyn harjoitusleirin päätteeksi seura lähetti hänet AHL-joukkue San Jose Barracudan vahvuuteen.

### Maajoukkueura

Praplan edusti Sveitsiä Pyeongchangin olympiakisoissa 2018. Hän pelasi myös MM-kilpailuissa vuonna 2017, jolloin Praplan voitti joukkueensa sisäisen piste- ja syöttöpörssin tehoilla 4+3=7. Valmennus valitsi hänet Sveitsin turnauksen yhdeksi kolmesta parhaasta pelaajasta. Praplan valittiin myös Ranskaa vastaan pelatun alkulohkon ottelun päätteeksi joukkueensa ottelun parhaaksi pelaajaksi. Yhteensä hän on pelannut 39 A-maaottelua tehopistein 10+12=22. Praplan teki A-maajoukkuedebyyttinsä Deutschland Cupissa 6. marraskuuta 2015 Augsburgissa turnauksen isäntäjoukkue Saksaa vastaan. Hän sai ottelussa myös syöttöpisteen Grégory Hofmannin tekemään ylivoimamaaliin. Ensimmäisen A-maajoukkuemaalinsa Praplan teki Euro Hockey Challengessa 8. huhtikuuta 2017 Amiensissa Ranskaa vastaan. Hän keräsi ottelussa myös syöttöpisteen Pius Suterin tekemään maaliin.

Praplan pelasi myös alle 20-vuotiaiden MM-kilpailuissa vuonna 2014. Hän pelasi myös alle 18-vuotiaiden Ivan Hlinkan muistoturnauksessa vuonna 2011 sekä edusti samana vuonna Sveitsin alle 17-vuotiaiden maajoukkuetta Euroopan nuorten olympiafestivaaleilla, jotka päättyivät pronssiin. Yhteensä Praplan on pelannut 25 nuorten ja 38 poikien maaottelua.

Muuta
-----

Praplanin isoveli Philippe pelasi omalla urallaan kolme NLA-ottelua Genève-Servette HC:ssä kaudella 2004–2005.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2012–2013 | Kloten Flyers | NLA | 5 | 0 | 0 | 0 | 0 | – | – | – | – | – |
| 2013–2014 | North Bay Battalion | OHL | 61 | 19 | 34 | 53 | 16 | 21 | 2 | 2 | 4 | 6 | JMM | 5 | 0 | 1 | 1 | 6 |
| 2014–2015 | Kloten Flyers | NLA | 46 | 4 | 4 | 8 | 8 | – | – | – | – | – |
| 2015–2016 | Kloten Flyers | NLA | 50 | 18 | 15 | 33 | 4 | 4 | 1 | 1 | 2 | 0 |
| 2016–2017 | EHC Kloten | NLA | 50 | 15 | 27 | 42 | 18 | – | – | – | – | – | MM | 8 | 4 | 3 | 7 | 2 |
| 2017–2018 | EHC Kloten | NLA | 47 | 15 | 24 | 39 | 31 | – | – | – | – | – | OK | 4 | 0 | 0 | 0 | 0 |
| 2018–2019 | San Jose Barracuda | AHL | 27 | 4 | 12 | 16 | 14 | – | – | – | – | – | MM | 7 | 1 | 5 | 6 | 4 |
|  | Springfield Thunderbirds | AHL | 14 | 2 | 5 | 7 | 4 | – | – | – | – | – |
| 2019–2020 | SC Bern | NLA | 50 | 10 | 18 | 28 | 18 | – | – | – | – | – |
| 6 kautta | yhteensä | NLA | 248 | 62 | 88 | 150 | 79 | 9 | 1 | 2 | 3 | 6 |

Lähteet
-------

* Vincent Praplan The Internet Hockey Databasessa (englanniksi)
* Vincent Praplan Eurohockey-sivustolla (englanniksi)
* Vincent Praplan *Elite Prospects*. Everysport Media Group AB.  (englanniksi)

### Viitteet

1. ↑  Vincent Praplan (@praps10) • Instagram-kuvat ja -videot
2. 1 2 3 4 5 6 7 8 9  Vincent Praplan *Elite Prospects*. Everysport Media Group AB.  (englanniksi)
3. ↑  Game detail: 01 Dec 2012, Kloten Flyers - HC Ambrì-Piotta *Eurohockey.com*.  1.12.2012. European Ice Hockey Online AB & eSports.cz s.r.o. Viitattu 8.2.2018. (englanniksi)
4. ↑  Merk, Martin: Abgänge von Fuchs, Praplan, Rathgeb bestätigt *hockeyfans.ch*.  9.7.2013. Hockeyfans.ch GmbH. Viitattu 8.2.2018. (saksaksi)
5. ↑  Vincent Praplan The Internet Hockey Databasessa (englanniksi)
6. ↑  Game detail: 22 Aug 2014, HV71 Jönköping - Kloten Flyers *Eurohockey.com*.  22.8.2014. European Ice Hockey Online AB & eSports.cz s.r.o. Viitattu 8.2.2018. (englanniksi)
7. ↑  Game detail: 20 Sep 2014, SC Bern - Kloten Flyers *Eurohockey.com*.  22.8.2014. European Ice Hockey Online AB & eSports.cz s.r.o. Viitattu 8.2.2018. (englanniksi)
8. ↑  Vertragsverlängerung mit Vincent Praplan *ehc-kloten.ch*.  29.8.2017. EHC Kloten Sport AG.  Arkistoitu 9.2.2018. Viitattu 8.2.2018. (saksaksi)
9. ↑  Vincent Praplan and Noah Rod to participate in San Jose Sharks' prospect showcase tournament *swisshockeynews.ch*.  23.8.2017. Verein swisshockeynews.ch. Viitattu 8.2.2018. (englanniksi)
10. ↑  Kuisma, Lasse: Olympialaisiin valittu hyökkääjä teki ärhäkän ilmaveivimaalin - Tommi Santalalle syöttöpiste *iltalehti.fi*.  3.2.2018. Alma Media Suomi Oy. Viitattu 8.2.2018.
11. ↑  Sharks Sign Forward Vincent Praplan  2.3.2018. SAN JOSE:  San Jose Sharks. Viitattu 26.9.2018. (englanniksi)
12. ↑  San Jose sopimukseen Sveitsin olympiahyökkääjän kanssa *Sportti.com*.  3.3.2018. Sport Content Oy. Viitattu 26.9.2018.
13. ↑  Sharks Reduce Training Camp Roster By 16 Players  23.9.2018. SAN JOSE, CA:  San Jose Sharks. Viitattu 25.9.2018. (englanniksi)
14. ↑  BEST PLAYER OF THE GAME SELECTED BY THE TEAM (pdf)  21.5.2017. IIHF.  Arkistoitu 17.10.2017. Viitattu 8.2.2018. (englanniksi)
15. ↑  GAME SUMMARY (pdf)  6.11.2015. IIHF. Viitattu 8.2.2018. (englanniksi)
16. ↑  France vs Switzerland - EHC - 2016-17 Euro Hockey Challenge - boxscore (pdf) *pointstreak.com*.  8.4.2017. Pointstreak Sports Technologies Inc. Viitattu 8.2.2018.